钦定古今图书集成/明伦汇编/氏族典/第292卷 > 《廖用贤尚友录》 > 汤璹
## 钦定古今图书集成/明伦汇编/氏族典/第292卷 > 《廖用贤尚友录》 > 汤璹

按《宋史汤璹传》：“璹字君保，浏阳人。淳熙十四年进士，
调德安府学教授，转三省枢密院架阁，迁国子博士，
历礼部、驾部二郎官，出知常州，入为大理少卿，进直
徽猷阁，卒。璹负直概，与韩𠈁胄、陈自强不合，故屡嗾
言者中伤。璹生平奉祠闲居之日，多于扬历，属辞务
持大体，不为阿曲言者摭其语涉讪上，而朝廷实知”
其无他故，起复制词，有《清风峻节》之语。